題張仲欽所藏隆茂宗畫登瀛圖
作者：張孝祥
朝代：宋

paragraphs: 老隆已死畫筆枯，畫歸天上人間無。
公從何處得此圖，眼明嶺海三歎吁。
天策上將天爲徒，指揮羣龍清八區。
褒鄂英衛供掃除，功成告廟金模胡。
歌童舞女不願渠，乃此數士相爲娛。
鐵面苦口談詩書，直欲措世如唐虞。
老隆妙手神所摹，蒼頭廬兒亦敷腴。
祝公歸直承明廬，願持此道補帝裾。